સપ્તમેશ બુધ અષ્ટમેશ ચંદ્ર અને ભાગ્યેશ સૂર્ય વર્ષના આરંભમાં લાભ ભાવે તુલા રાશિથી પોતાની મુસાફરીનો આરંભ કરે છે. જેમાં સૂર્ય અને બુધ વર્ષ દરમિયાન રાશિ ચક્ર પૂર્ણ ફરીથી તે જ ભાવે તુલા રાશિમાં જોવા મળે છે, ચંદ્ર રાશિ ચક્રનાં અનેક ચક્કરો કાપીને ફરીથી તુલા રાશિ અને લાભ ભાવે જ જોવા મળે છે. વર્ષના આરંભે દશમ ભાવે કન્યા રાશિમાં રહેલ રાહુ અને ચોથા ભાવે મીન રાશિમાં રહેલ કેતુ વક્રગતિથી મુસાફરીનો પ્રારંભ કરી વર્ષના અંતે રાહુ ભાગ્ય ભાવે સિંહ રાશિમાં અને કેતુ ત્રીજા ભાવે કુંભ રાશિમાં જોવા મળે છે.